Frații Advahov

Frații Advahov (norsk oversettelse: Advahov-brødrene) er et moldovsk folk-band med base i Chișinău. Gruppen ble grunnlagt i 2005 og består av brødrene Vasile og Vitalie Advahov. Sammen med rockegruppen Zdob și Zdub, representerte de Moldova i Eurovision Song Contest 2022 i Torino i Italia med sangen «Trenulețul».

Bakgrunn 
Vitalie og Vasile Advahov ble født I Cahul i Moldova, henholdsvis 18. januar 1978 og 26. april 1979. Foreldrene Vasile og Agafia Advahov, kom opprinnelig fra Gotești og Cîrpești og underviste ved Cahuls pedagogikkskole. På videregående skole var brødrene med i en orkestergruppe, kalt Mugurașii.

I 2005 etablerte brødrene bandet Frații Advahov. Gruppen var i utgangspunktet ment å være et lite band, men økte i popularitet, og flere moldovske og rumenske musikere sluttet seg til og bandet ble til et orkester. I 2020 var 45 instrumentalister tilknyttet Frații Advahov.

I januar 2022 besluttet den moldovske allmennkringkasteren Teleradio-Moldova at Frații Advahov skulle representere Moldova i Eurovision Song Contest 2022 sammen med Zdob și Zdub og låten «Trenulețul». I konkurransen endte de på en syvendeplass.

Referanser

Eksterne lenker 
 
 

 
 

 

Band etablert i 2005
Deltakere i Eurovision Song Contest 2022